Тұрмыстық зорлық-зомбылық: Ақтөбеде жыл басынан бері 4 адам көз жұмды
DATE: 04:37, 11 Желтоқсан 2024 | GMT +5
TITLE: Тұрмыстық зорлық-зомбылық: Ақтөбеде жыл басынан бері 4 адам көз жұмды
URL: https://kaz.inform.kz/news/turmistik-zorlik-zombilik-aktobede-zhil-basinan-ber-4-adam-koz-zhumdi-ad66c0/
META: DATE: 04:37, 11 Желтоқсан 2024 | GMT +5
TOTAL WORDS: 144
AUTHOR(S):
TEXT: Отбасылық-тұрмыстық жанжал кезінде биыл полицияға 5 мыңнан астам қоңырау түсті. Тек әйелдер ғана емес, атааналар, балалар да зәбір көрген. - Әкімшілік құқықбұзушылық туралы кодекстегі 73-бабы биыл маусымнан бастап Қылмыстық кодекстің 108 және 109-баптарына ауыстырылды. Яғни, «Денсаулыққа қасақана жеңіл зиян келтiру», «Ұрып-соғу» баптарына өзгертілді. Осыдан қылмыстың өскені байқалды. Былтыр 20 дерек, биыл 11 айда 149 қылмыстық іс тіркеліп тұр. Оның 103-і Қылмыстық кодекстің 108 және 109 баптары бойынша тіркелді, - деді Ақтөбе облыстық ПД әйелдерді зорлық-зомбылықтан қорғау бөлімінің бастығы Ақгүл Қасанғалиева. Биыл Ақтөбедегі екі дағдарыс орталығына 200-ден астам адам орналасты. Оның 79-ы әйел болса, өзгесі балалар. - Биыл тұрмыстық зорлық-зомбылық кезінде 4 адам көз жұмды. Оның екеуі әйел, екеуі ер адам. Отбасындағы жалжал, айқай-шу соңы осылай болып тұр, - деді Ақгүл Қасанғалиева. Еске салсақ, Ақтөбеде дәрігер Мөлдір Томарованың пәтеріне балкон арқылы кіріп, оны зорлап, қылмысын жасыру үшін өлтіріп тастаған сотталушы 22 жылға бос бостандығынан айырылды
